
Narvas Paul Kerese tänav 17b asuva maa-ala 

osa tasuta kasutusse andmine (Fortaco Estonia OÜ)
1. ASJAOLUD JA MENETLUSE KÄIK

Narva Linnavalitsuse Arhitektuuri-ja Linnaplaneerimise Ametile laekus taotlus Fortaco Estonia OÜ-lt, registrikood 12214574, milles palutakse anda tasuta kasutusse Narvas Paul Kerese tänav 17b (katastritunnus 51101:001:0233, üldkasutatav maa 100%) asuv maa-ala osa  üldpinnaga 1 540 m² osaühingu töötajate sõiduautodele ajutise parkimisplatsi rajamiseks. 
Parkimisplatsi rajamistööd teostatakse Fortaco Estonia OÜ poolt ja kulul. 

Fortaco Estonia OÜ kohustub tagama kasutusse taotletava maa-ala osa heakorra.  

Fortaco Estonia OÜ taotlust arutati Narva Linnavalitsuse linnavarakomisjoni koosolekul 20.07.2016 (protokoll nr 10) ja otsustati:

1. Nõustuda taotlusega ja anda Fortaco Estonia OÜ-le, registrikood 12214574, tasuta kasutusse Narvas Paul Kerese tänav 17b (katastritunnus 51101:001:0233, üldkasutatav maa 100%) asuva maa-ala osa  üldpinnaga 1 540 m² osaühingu töötajate sõiduautodele ajutise parkimisplatsi rajamiseks. 
2. Narva Linnavalitsuse Arhitektuuri-ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) § 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
2.2. Vastavalt Narva Linnavolikogu 17.03.2005 määruse nr 14/52 "Linnavara kasutuse andmise kord" (muudetud Narva Linnavolikogu 29.01.2009 määrusega nr 2) (edaspidi ka Kord) § 7, lõikele 7.2 ja punktile 7.2.7 linnavalitsuse korraldusega võib linnavara kasutusse anda tasuta või «Üüritasu arvestuse metoodilisele juhendiga» ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel. Antud juhul seisneb linna huvi linnaterritooriumi heakorrastamises ning selle edaspidises kasutamises avaliku parkimisplatsina.
3. OTSUS 
Anda Fortaco Estonia OÜ-le, registrikood 12214574, tasuta kasutusse Narvas Paul Kerese tänav 17b (katastritunnus 51101:001:0233, üldkasutatav maa 100%) asuv maa-ala osa  üldpinnaga 1 540 m² osaühingu töötajate sõiduautodele ajutise parkimisplatsi rajamiseks.
4. RAKENDUSSÄTTED

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks Fortaco Estonia OÜ-le.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

